Here is a page extracted from Wikipedia that may contain CSS, HTML, and a lot of unformatted text.

Title: Aneto
Content: Iste articlo ye sobre o lugar ribagorzano. Ta atros usos se veiga Aneto (desambigación).

Aneto ye un lugar aragonés situato en a parti norte d'a vall de Barrabés, en a comarca de Ribagorza y provincia de Uesca. Perteneixe a lo municipio de Montanui.

Viven en o lugar de forma permanent unas vente personas. L'actividat principal ye a ganadería de montanya. Bi ha unos grans tascals y tamién praus de hierba ta dallar. A luenga habitual ye la catalana.

En o lugar bi ha un bar restaurant, casas rurals que ofreixen alochamiento y una casa de colonias d'estiu (L'Estel), ta ninos y chóvens. Tien tamién un "centro d'interpretación" d'o Parque Natural de Pocez-Maladeta, a lo cual perteneixe parti d'o suyo termin.

D'o mesmo lugar sale una carretera de montanya que leva ta l'ibón de Llauset, a 2.100 metros d'altaria. Ista carretera ye ubierta, cheneralment, de chunio a octubre. Se fació en os anyos setanta, ta construir un gran entibo y una serie de tónels y d'instalacions ta la central reversible dita de Llauset-Baserca.

Por cuestions purament cartograficas se dió (en o sieglo XVIII) o nombre d'o lugar a lo pico Aneto, lo mas alto d'os Pireneus, ya que un equipo de topografos franceses lo cartografió salindo d'iste lugar.

Cheografía 
Aneto ye situato a 1.340 metros d'altaria sobre o livel d'a mar, a una distancia de 182 km d'a ciudat de Uesca, a capital d'a suya provincia. Bi ha un tormo erratico

Demografía

Referencias

Vinclos externos 

Lugars d'a provincia de Uesca
Lugars de Montanui
Localidaz d'a diocesi de Balbastro-Monzón en Ribagorza